Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A helyi önkormányzatokról szóló 1990. évi LXV. törvény szerint a polgármesteri hivatal ügyosztályára, ügyintézőjére
Paragraph Index: 737

(5) bekezdésével összefüggésben, ha a fellebbezés elbírálására nyitva álló határidőt túllépi. III. Az Alkotmány 13. § (1) bekezdésében biztosított tulajdonhoz való joggal összefüggésben visszásságot okoz a másodfokú közigazgatási szerv eljárása, ha a részarányként nyilvántartott aranykorona értéknek megfelelő termőföld kiadásáról a törvényben írt határidőben nem intézkedik. Nevének elhallgatását kérő panaszos azt sérelmezte, hogy a — másokkal együtt általa alapított bioszövetkezet gazdálkodásához kért — földet a tsz részükre nem adta ki, illetve hogy hozzátartozói részaránytulajdonának megfelelő földet nem azok kérelmében megjelölt helyen adta ki az FM Hivatal. Az Alkotmány 2. § (1) bekezdésében megjelölt jogbiztonság, továbbá az Alkotmány 57. § (5) bekezdésében biztosított jogorvoslathoz való jog, illetve az Alkotmány 13. § (1) bekezdésében rögzített tulajdonhoz való jog megsértésének gyanúja miatt indított az ügyben vizsgálatot az országgyűlési biztos általános helyettese. A vizsgálat megállapította, hogy panaszos által másokkal együtt alapított bioszövetkezet földigénye teljesítésének elmaradása a régi szövetkezet részéről olyan jogvita a két gazdálkodó szervezet között, melyre az országgyűlési biztos hatásköre nem terjed ki. Ezért a beadvány e panasszal érintett részét az országgyűlési biztos általános helyettese hatáskör hiányában elutasította. A beadványban foglalt panasz további részével kapcsolatban a vizsgálat feltárta, hogy panaszos hozzátartozói (hozzátartozó) a törvényes határidőben nyújtották be földkiadási kérelmüket annak megjelölésével, hogy melyik helyrajzi számú táblából igénylik a részaránytulajdonuknak megfelelő föld kiadását. A kérelmet azonban csak részben teljesítette a megjelölt helyrajzi számú táblából a földkiadó bizottság, illetve az FM Hivatal. A hozzátartozó több — földkiadást teljesítő elsőfokú — határozat ellen fellebbezéssel élt. A másodfokon eljáró közigazgatási szerv a támadott elsőfokú határozatok ellen benyújtott fellebbezéseket elutasította, majd elutasító 2000/88/II. szám határozatát visszavonta, és az elsőfokú közigazgatási határozatokat 1998. március 18-án kelt határozatával megsemmisítette, az új eljárásra való kötelezés mellett. A megismételt eljárásban a hozzátartozó részére hozott és 1998. augusztus 19-én kelt elsőfokú közigazgatási határozatot a másodfokon eljáró közigazgatási szerv — fellebbezés folytán — ismét megsemmisítette az új eljárásra való kötelezés mellett 1998. december 11-én kelt határozatával. A vizsgálat megállapította, hogy a többször megismételt új eljárásban 1999. július 6-án hozott elsőfokú határozatot a hozzátartozó a törvényes határidőben (1999. július 22-én iktatott) fellebbezéssel támadta meg. A fellebbezést a vizsgálat időpontjában a másodfokú közigazgatási szerv — a rá irányadó ügyintézési határidő megtartásának figyelmen kívül hagyásával — még nem bírálta el. A másodfokon eljáró közigazgatási szerv mulasztásával megsértette a jogbiztonság [Alk. 2. § (1) bek.] alkotmányos elvét, illetve a jogorvoslathoz való joggal [Alk. 57. § (5) bek.] összefüggésben is visszásságot idézett elő. Ugyanakkor ez az eljárás sérti a tulajdonhoz való jogot is azáltal, hogy akadályozza a hozzátartozót abban, hogy részarányának megfelelő aranykorona értékű földtulajdon felett rendelkezhessen. Az országgyűlési biztos általános helyettese a felhívott alkotmányos jogokkal összefüggő visszásság miatt indítványozta ajánlásában a másodfokon eljáró FM Hivatalnak, hogy az elmulasztott döntést haladéktalanul hozza meg. Az FM Hivatal az ajánlás alapján 1999. október 20-án kelt határozatával érdemi döntést hozott. Az ajánlás elérte célját. OBH 7406/1997. A másodfokú szabálysértési hatóság jelentős késedelme a jogorvoslati jog [Alk. 57. § (5) bek.] sérelmével összefüggésben, a jogállamiság nélkülözhetetlen elemét képező jogbiztonság [Alk. 2 . § (1) bek.] követelményét is sérti. Teljes szöveg: 3.2. alfejezetben. OBH 7679/1997. Visszásságot okoz az Alkotmány 13. § (1) bekezdésében deklarált tulajdonhoz, az 57. §. (5) bekezdésében deklarált jogorvoslathoz, a 2. § (1) bekezdésben deklarált jogállamiság elvéből fakadó jogbiztonsághoz való joggal kapcsolatban, ha a közigazgatási szervek határozatukat nem a jogszabályban meghatározott alaki és anyagi feltételeknek megfelelően módosítják, valamint

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes